
Az olvasási nehézséggel küzdő tanulók szövegértési vizsgálata silent book segítségével

Háttér és célok: A XI. században történő változások következtében a vizualitás dominanciája megfigyelhető. A gyermekek, tanulók információfeldolgozásának menete, módja ezzel párhuzamosan módosult. A szótalan képkönyv (silent book) sajátossága, hogy képekkel mesél el történeteket. A témával foglalkozó kutatások bővülni látszanak, számos fejlesztő hatását bizonyították már. Mindemellett az elmúlt időszakban nagy figyelem fordult az olvasási nehézség, akadályozottság felé.
Kutatásom célja, hogy feltárjam a szótalan képkönyvek fejlesztő hatásait az olvasásban akadályozott tanulók körében.

Módszer: A kutatásba 8-10 éves gyerekek kerültek beválogatásra. Két csoportot alkottam: egy vizsgált csoportot (olvasási nehézséggel küzdők) és egy kontrollcsoportot. A felmérés során a tanulóknak az általam készített szótalan képkönyv segítségével szövegértési feladatlapot kellett kitölteniük.

Eredmények: A feladatlapokat kétmintás T próba segítségével értékeltem. A statisztikai eredmények rámutattak azokra a feladatokra, feladatrészekre, melyeknél különbségek figyelhetők meg. Az eredmények megegyeznek korábbi kutatási eredményekkel, miszerint az olvasási nehézséggel küzdő tanulók szövegértési készségeik akadályozottak. Mindezek ellenére bizonyos feladatok esetében pozitív hatást váltott ki a szótalan képkönyv alkalmazása.

Következtetések: A kutatás során kiderült, hogy érdemes a szótalan képkönyv alkalmazása atipikusan fejlődő tanulók esetében. Érdemes elgondolkodni hosszabb távú projektek megvalósításán is. 



